Kari ajaa tällä hetkellä GP3-sarjaa Red Bullin tukemana Arden-tallissa. Hän ajoi jo viime kauden Red Bullin junioritiimissä F3-sarjaa.

– Me päätämme yhteistyön hänen kanssaan tämän kauden lopussa, Marko totesi.

– Valitettavasti hänen suoritustasonsa ei ole sillä tasolla kuin odotamme.

Karin kausi on ollut vaihteleva, hän on GP3-sarjan pisteissä kymmenentenä. Kauden huippukohta oli kolmossija Silverstonessa. Spassa Kari oli eilen ja tänään yhdeksäs. GP3-kautta on jäljellä vielä kuusi kilpailua.